107 
Angmagsalikerne have mange Sorgeskikke, bestaaende i 
Hylen og Sukken og Afholdenhed fra mange Ting; de sige, at 
de overholde Sorgeskikkene, «for at den Døde ikke skal blive 
vred». 
Strax efter Døden bærer Familien og Husfellerne deres 
Ejendele saavelsom Vægge- og Brixeskind og Klæder udenfor, 
hvor de lade dem ligge i tre Dage. De efterlevende Slægtninge 
holde op at bruge deres gamle Klæder, som bortkastes. Hvis 
de ikke have nye Klæder, syes saadanne. såa hurtigt som muligt. 
Alt, hvad der har tilhørt den Afdøde, bortkastes eller henlægges 
i Stensætninger med Undtagelse af Knive og lignende Kostbar- 
heder, som den Afdødes Efterladte beholde. 
Husbeboerne sørge i 3 å 5 Dage, i hvilke de ikke gaa paa 
Fangst eller bestille noget, men kun med Mellemrum græde og 
klage højt over den Afdøde, idet de opregne alle dennes gode 
Egenskaber. Undertiden udstrækker Husfællernes Sorg sig ikke 
til saa lang Tid som Familiens. Den Afdødes nærmeste Familie, 
idetmindste Moder og Hustru, sørge en hel Maaned, i hvilken 
Tid de ikke kunne bestille noget. Som Tegn paa Sorg have vi 
hørt om en Moder, at hun, da hun fik Underretning om, at 
hendes Søn var druknet, vaskede sig over hele Kroppen og 
satte sit Haar omhyggeligt op. 
De, der have paaklædt den Døde, maa afholde sig fra at 
arbejde i Jern. Denne Forsigtighed synes at maatte iagttages i 
flere Aar, for at der ikke skal vederfares deres Familie nogen 
kgl. ethnografiske Museum af C. L. Steinhauer» Side 29 findes omtalt 
«femten tildels meget raat udskaarne Figurer af Træ, som fremstille 
Grønlændere af begge Kjøn, og som, saavidt vides, alle ere fundne i 
gamle grønlandske Grave». Hertil føjes en Bemærkning om, at disse 
Figurer synes «at vidne om en antagen Skik, der næppe har været uden 
højere Betydning». Vi have hjembragt over et halvt hundrede saadanne 
Dukker fra Østkysten, meget smukkere forarbejdede end de, der findes 
paa Museet fra Vestkysten, og en enkelt paa over en Fods Størrelse. 
Disse ere alle Børne-Legetøj, og ingen af dem ere fundne i Grave. 
Selvfølgelig kunne Dukker ligesaagodt som alt andet findes i Grave, 
især da de ofte kunne være et Barns kjæreste Ejendom. 
